Социолог: Борисов да мисли за ново занимание - ТОП НЮЗ\nНачало Политика Социолог: Борисов да мисли за ново занимание\nСоциолог: Борисов да мисли за ново занимание\nКонституционните идеи от години се услаждат на всички. Идеи като мажоритарен избор и намаляване на броя на депутатите могат да доведат до глупости, но хората си ги харесват. Това каза в предаването „Преди всички“ по БНР политологът и социолог Първан Симеонов, изпълнителен директор на „Галъп интернешънъл“.\nИзвън твърдите политически ядра расте търсенето за други опции, нови формации или хората просто казват, че няма да гласуват. Като на футболен мач, в който двете агитки се ожесточават и това кара останалата публика да напусне стадиона, описа ситуацията Първан Симеонов.\nСпоред него властта се опитва да отвърне на протестната линия с диалогична атмосфера и се опитва да се възползва от създалата се ситуация, но допуска комуникационна грешка, обявявайки, че ГЕРБ пише и предлага нова Конституция.\n„В надлъгването с протеста Борисов вече спечели два месеца. Протестът в момента е доста замрял и видимо партиен“, отбеляза Симеонов.\nПо думите му това е нормално за август, но пробният камък ще бъде 2 септември, когато би трябвало да има голям протест за събирането на парламента.\n„С или без протест Борисов след края на този мандат, когато и да е краят на този мандат, вероятно ще трябва да мисли за друго занимание. Той става труден за преглъщане от различните политически сили.\nПроблемът при Борисов е, че той бездруго мислеше за това – да направи крачка настрани или крачка назад, мислеше за обновление при ГЕРБ – да стане малко по-инструментален, мениджърски, прозападен, либерален. Сега обаче се оказа, че всичко това трябва да се прави под давлението на общественото мнение.“\n„От няколко месеца насам ДПС откровено натискаше Борисов за втори кабинет, без да има каквито и да било протести. С идеята, че един втори експертен кабинет обикновено няма толкова ясна политическа отговорност, а без да има ясна политическа отговорност знаете, че някои по-сенчести дела в политиката са възможни. Това често се услажда не само на ДПС, но и на много други български партии. Въпросът сега е дали наесен Борисов ще тръгва към такъв вариант, който може да се хареса и на градската десница, която основно протестира, и на ДПС. Или пък Борисов ще се опитва да държи докрай. Или пък Борисов и този път ще катапултира по борисовски, както го направи и предните два пъти“, коментира Първан Симеонов пред БНР.\nПредишна новинаСъстоянието на пребитият от Шалтера шофьор се влоши, откараха го с линейка\nСтедваща новинаЦяла Сирия е без ток заради експлозия на газопровод (ВИДЕО)\nОбявеният за предизборен бюджет бе приет от правителството


Висококачествено 7HP/9HP ретро-старт/електрическо стартиране дизелов двигател селскостопанска техника SR1Z-135, Китай Висококачествено 7HP/9HP откатно стартиране/електрическо стартиране дизелов двигател селскостопанска техника мотофреза SR1Z-135 Производители, доставчици, Фабрична холдингова компания - SHINERAY\nКогато потребителите инсталират всякакви машини\nНе е необходимо да добавят фиксирани части. Лесно е да се инсталират всички видове машини.\n1 инструментална система: Внедряване на високоскоростна и ниска скоростна система от инструменти\nНашата машина може да се превключи на работа с висока и ниска скорост без превключване на свързващата предавателна кутия директно през прът за предаване на операцията.\n2 Подлакътник: Подлакътникът може да се върти нагоре, надолу, наляво и надясно.\nПодлакътникът може да се регулира свободно чрез завъртане наляво и надясно, нагоре и надолу, за да задоволи нуждите на оператора.\n3 Удобен механизъм за сглобяване и разглобяване:\nМашината има удобен механизъм за монтаж и демонтаж.\nРазмер (Д *Ш *В)\nБавно: 64 об/мин Бързо: 128 об/мин\nРежим на мощност на двигателя\nСъстояние на основния съединител\nШирина на плевене\nДълбочина на плевене\nВисочина на плевене\nМашината е малка по размер, лека и функционална. Може да копае канавки, плеви, ходи по хребети и напречни канавки. Удобен трансфер и гъвкаво въртене. Особено подходящ е за планински, хълмисти, сухи земи, овощни градини, зеленчукови градини и оранжерии. Изкопаването и плевенето са основните му функции.


Хамелеон Екзотични любимци ЗооХИТ\nБлъснали се скункс и заек и си изгубили паметта.- Кой съм аз? - объркан казал заекът.- Ами, ти си...\n"Застрелващ" храната си.\nХамелеоните са влечуги, които се срещат в Африка и на остров Мадагаскар. Хамелеонът държи опашката си навита на руло и тя му служи за допълнителна опора по клоните. Краката му също имат много здрава хватка. През по- голямата част от времето хамелеонът стои напълно неподвижен и чака насекоми и други дребни животни да се приближат достатъчно близо.\nТой е известен със способността да променя цвета си и да се слива със заобикалящата го среда. Всъщност той не променя цвета си напълно, а само оттенъка в съответствие с промяната на светлината. Променяйки цвета си, хамереонът показва и как се чувства: сърдитият хамелеон става по- тъмен, а уплашеният- пребледнява.\nХамелеонът улавя храната си като изстрелва езика си, който е по- дълъг от главата и тялото му взети заедно. За части от секундата лепкавият език улавя жертвата и я вкарва в устата.\nМъжкият хамелеон има своя територия и я брани от други мъжки като се прави на голям. Белите му дробове имат разклонения и в други части на тялото. Поемайки дълбоко въздух, той издува цялото си тяло, като го прави да изглежда по- голямо и по- заплашително, отколкото е в действителност.\nИзбрани сайтове Хамелеон


Тръмп се разсърди на еврото | Банкеръ\nТръмп се разсърди на еврото\nПоследните разсъждения за финансовите пазари на щатския президент Доналд Тръмп в Twitter поставиха нащрек някои валутни анализатори. Тръмп се оплака на 11 юни, че еврото е "подценено" към щатския долар, което поставя Щатите в много неизгодна позиция. Всъщност в коментарите му няма нищо ново - просто продължение на предизборните му обещания да върне величието на Америка. А това не може да стане от само себе си и със сигурност ще е за сметка на останалия свят.\nВсе пак, в този случай стопанинът на Белия дом може и да не греши: по модела но ОИСР за съпоставяне на покупателната способност на сравняваните валути в страните им еврото е с 22.36% подценено спрямо зелените пари. Ако използваме по-простия и "народен" подход "Big Mac", който показва колко бургера ще могат да се купят с еквивалентни по стойност парични единици в техните държави, то еврото се оказва с около 15% по-евтино от долара.\nТова признава и шефът на звеното за глобални валутни стратегии на "Сосиете женерал" - Кит Жуке, който посочва, че "наличието на излишък по текущата сметка при намаляваща безработицата прави трудна аргументацията, че валутата не е подценена".\nПрез последните 12 месеца еврото е загубило около 4% от пазарната си оценка към американския долар. В обедните часове на европейската валутна търговия на 12 юни то се разменяше срещу грубо 1.1335 щ. долара.\nСпоред Адам Коул - главен валутен стратег в RBC Capital Markets - обменният курс на еврото към зелените пари не се отклонява кой знае колко от нормите в исторически план. Доларовият индекс на Федералния резерв, който е коригиран съобразно инфлацията и е претеглен съобразно търговския оборот, е около 6% над средната си стойност за последните 20 години, а еврото е с около 6% под средното си ниво от момента на дебюта си в началото на 1999-а. Тези числа убеждават Коул, че "няма политика за изкуствено обезценяване на валутата или пък за умишленото й поддържане на подценени равнища".\nОценката на щатския долар отдавна е голям проблем за администрацията на Тръмп, защото силата му прави американския износ по-ниско конкурентен зад граница. Скъпата валута е и главоболие за паричните стратези, защото се ограничава ценовия ръст на вносните стоки, което работи срещу усилията им да увеличат инфлацията.\nДжейн Фоули - шеф на звеното за валутна стратегия на лондонския офис на "Рабобанк интърнешънъл" - пък посочва, че Федералният резерв също е отговорен за оценката на еврото. Това е следствие от факта, че щатската централна банка е единствената сред "колежките" си от Г-10, предприела значителни стъпки за нормализиране на паричната политика от 2015-а насам - стратегия, която подкрепя долара. Част от вината е и на Тръмп, защото данъчните му съкращения през 2018-а принудиха Федералния резерв да повиши лихвите през миналата година.\nНай-силно подценената валута към щатския долар според модела за покупателната способност на ОИСР е мексиканското песо - цели 105.67 процента. Следват южнокорейският вон - с 38.86%, и еврото - с неговите 22.36 процента. Челната шестица оформят британският паунд - подценен с 14.45% към зелените пари, японската йена - с 8.37% и шведската крона - с 6.37 процента.\nКласацията на надценените спрямо американския долар валута оглавява норвежката крона - цели 17.05%, следвана от швейцарския франк - 15.75 процента, и датската крона - 3.16 процента.\nВ почти равновесно положение е австралийският долар, който, според модела на ОИСР, е поддценен към щатския със скромните 0.16 процента.\nсряда, 12. юни 2019 - 11:42


Саутхамптън постигна първата си победа за сезона, след като надделя с минималното 1:0 над гостуващия Лийдс . Единственото попадение за “светците” бе дело на отдадения под наем от Челси Армандо Броха в 53-ата минута.\nТимът на домакините започна по-добре срещата и на няколко пъти изглеждаше близо до гола, но така и не успяваха да отбележат. Най-опаснисте моменти пред вратата на Илан Мелие дойдоха основно след статични положения . Преди своето попадение, именно Броха бе близо до гол, Прочети още\nУнион (Берлин) постигна трета поредна победа в Бундеслигата\nУнион (Берлин) постигна трета поредна победа в Бундеслигата, като същевременно нанесе трета поредна загуба на Волфсбург. Берлинчани сразиха “вълците” у дома с 2:0 в двубой от 8-ия кръг на германския шампионат.\nИ двете попадения бяха реализирани след почивката, като в 49-ата минута Тайуо Ауоний получи топката в опасна за противника зона в наказателното поле и я изпрати в мрежата зад стража Коен Кастеелс. В 83-ата минута Шералдо Бекер стана автор на втория гол с удар с глава следПрочети още\nБрайтън и Норич завършиха при резултат 0:0\nБрайтън и Норич завършиха при резултат 0:0 в мач от 8-ия кръг на Премиър лийг.\nИграчите на Греъм Потър започнаха по-уверено срещата и през първата част на няколко пъти бяха близо до гол, но няколко ключови намеси на Тим Крул не им позволиха да се разпишат. В 24-ата минута имаше бурни протести от тяхна страна в желанието си да получат дузпа за нарушение срещу Нийл Мупе, но те не бяха уважени след преглед с ВАР на ситуацията.Прочети още\nХерта (Берлин) победи с 2:1 Айнтрахт (Франкфурт)\nХерта (Берлин) победи с 2:1 Айнтрахт (Франкфурт) от осмия кръг на Бундеслигата.\nБерлинчани поведоха в резултата още в седмата минута. Тогава Марко Рихтер засече с глава центриране на Владимир Дарида, топката се удари в страничната греда и влетя в домакинската мрежа. Гостите увеличиха преднината си в 63-ата минута, когато Юрген Екеленкамп се разписа с удар от близка дистанция. В 77-ата минута вратарят Александър Шволов първо изпусна топката, а след това повалиПрочети още


Български гатанки - ЕЛЕКТРОННИ КНИГИ, КНИГИ - Библио.бг\nГатанките принадлежат към тъй наречените кратки фолклорни жанрове, към които се отнасят също пословиците, поговорките и други малки произведения на народното творчество. В тези творби е отразен с голяма лаконичност обикновеният житейски опит на човека, неговата всекидневна практика. В тях са съсредоточени познанията му за конкретната битова и природна обстановка, в която живее, но същевременно те са проява на способността му да търси и разкрива смислови връзки между нещата от заобикалящия го свят и да дава полет на своето въображение.\nИскрящи със своята находчивост и духовитост, гатанките са имали в далечното минало голямо значение в обществения живот и обредността. Запазвайки своята роля в някои народни обреди до късно, в днешно време те почти са преминали към детския фолклор.\nТози сборник има за цел да представи българските народни гатанки в пълнота и автентично. Състои се от три части:\n1) Малка студия, в която се разглеждат накратко особеностите на този жанр – тематика, поетически образи, строеж и изразни средства, функция в миналото и днес, и се проследява историята на тяхното събиране и изследване.\n2) Самите гатанки, подредени по тематични кръгове, и някои техни варианти, за да се види как гатанката се претворява в различните териториални области.\n3) Научен апарат: библиография на източниците и изследванията; бележки за всяка отделна гатанка – къде е записана и от кой първоизточник е взета; два показалеца – на отгатките и на ключовите думи в текста на гатанките, които улесняват намирането на търсената гатанка и всестранното използване на материала изобщо; пояснения на по-малко познатите диалектни думи.\nБлагодарим Ви, че решихте да споделите с нас вашето мнение за "Български гатанки".


Темперни бои Extra Fine на Royal Talens › Гваш боя Extra Fine 50 мл. цвят 602 дълбоко зелено\nГваш боя Extra Fine 50 мл. цвят 602 дълбоко зелено\nПоръчай за 100.00лв. + Купете Гваш боя Extra Fine 50 мл. цвят 602 дълбоко зелено или друг продукт от нашата промоционална секция за да получите безплатна доставка.\nПоръчай за 200.00лв. + Купете Гваш боя Extra Fine 50 мл. цвят 602 дълбоко зелено или друг продукт от нашата промоционална секция за да получите безплатна доставка.


DHEA хормон на топ цена ⊶ ДХЕА дехидроепиандростерон — 4Fitness Shop\nBIOTECH USA 167\nCvetita Herbal 160\nEssence Nutrition 35\nHAYA LABS 154\nKevin Levrone 54\nKFD Nutrition 122\nNATURES WAY 57\nDHEA / Дехидроепиандростерон\nHAYA LABS DHEA 50 мг / 180 капсули\nHAYA LABS DHEA 100 мг / 180 таб\nHAYA LABS DHEA 100 мг / 60 капсули\nHAYA LABS DHEA 25 мг / 180 капсули\nHAYA LABS DHEA 25 мг / 60 капсули\nHAYA LABS DHEA 50 мг / 60 капсули\nNATROL DHEA 25 мг / 180 таблетки\nNATROL DHEA 25 мг / 300 таблетки\nNATROL DHEA 25 мг / 90 таблетки\nNATROL DHEA 50 мг / 60 таблетки\nNATURALICO DHEA / 60 капсули\nSAN DHEA 30 капсули\nSAN DHEA 90 капсули\nSWANSON DHEA 100 мг - 60 капсули\n40.15 лв. 36.50 лв.\nSWANSON DHEA 25 мг / 120 капсули\n29.15 лв. 26.50 лв.\nULTIMATE NUTRITION DHEA 100 мг 100 капсули\n47.00 лв. 38.00 лв.\nULTIMATE NUTRITION DHEA 25 мг 100 капсули\nULTIMATE NUTRITION DHEA 50 мг 100 капсули\nДехидроепиандростерон (DHEA) е стероиден хормон, естествено произведен в нашите тела. По същество той е предшественик на по-мощни андрогени като тестостерон и дихидротестостерон (DHT) и затова любителите на бодибилдинга го обичат толкова много.\nКак да увеличите нивата на хормона DHEA\nПовишаването на нивата на ДХЕА може да се извърши по два начина: индиректно чрез хранене или директно чрез хранителни добавки с DHEA. Консумацията на храни, богати на витамин D и здравословни мастни киселини (Омега 3 и 6), ще помогне за подобряване на цялостното ви производство на хормони.\nНапример, редовните слънчеви бани, спортуване, добре балансираната диета и получaване на достатъчно сън са от съществено значение за оптималното здраве на хормоните.\nНай-лесния начин на увеличите нивото на дехидроепиандростерон е чрез прием на хранителни добавки. В нашия онлайн магазин 4Fitness Shop може да намерите голямо разнообразие от DHEA в най-различни разфасовки, милиграми на най-добра цена.\nКачества и предимства на ДХЕА\nПодобрено съотношение на хормоните DHEA – Кортизол\nХормоните DHEA и кортизол си противодействат по между си. Високото съотношение кортизол / ДХЕА (когато кортизолът е повече от дехидроепиандростерон) е вредно за различните органи и системи във вашето тяло. Всъщност повишено съотношение е наблюдавано при хора с големи депресивни заболявания , лоша имунната система и захарен диабет.\nПроучванията показват, че хранителните добавки с DHEA са в състояние да подобрят нивата на хормоните заедно с болестите, свързани с високо съотношение кортизол / дехидроепиандростерон. Доказано е, че DHEA е полезен за забавяне на стареенето в различните органи и жлези, засягащи хормоналния баланс.\nМъжете на средна възраст започват да наблюдават очевидно намаляване на общите и свободни нива на тестостерон. Някои дори се диагностицират с надбъбречна недостатъчност, състояние, което засяга и нивата на други надбъбречни хормони.\nИзследванията са установили, че DHEA подобрява нивата на тестостерон и от своя страна осигурява защита от сърдечни заболявания. Нещо повече, хранителните добавки с дхеа хормон успяват да поддържат общите и свободни нива на тестостерон на хормонално дисбалансирани индивиди, преминали аеробни или сърдечно-съдови тренировки.\nПредварителните изследвания показват, че DHEA намалява натрупването на мазнини и подобрява инсулиновата резистентност. В допълнение, ДХЕА има потвърден потенциал за предотвратяване на втвърдяването на артериите (атеросклероза), което се счита за косвен ефект от инсулиновата резистентност.\nПодобрява инсулиноподобен растежен фактор (IGF-1)\nИнсулиноподобен растежен фактор (IGF-1) или соматомедин С, е протеин, който улеснява ефекта на растежния хормон (GH). Човешкият хормон на растежа (GH) стимулира растежа на клетките и укрепва тъканите на тялото.\nОт гледна точка на изграждане на мускулна маса, IGF-1 играе решаваща роля за укрепване на мускулите и увеличаване на костната минерална плътност. Хранителните добавки с DHEA от 100 милиграма на ден увеличава нивата на IGF-1 и мускулната сила, като същевременно намалява и телесните мазнини .\nЗащитава нивата на ДНК от стареене\nВсички ние естествено ще остареем, но клетъчното стареене е съвсем различна материя. Клетъчното стареене е постепенното разграждане на клетките в нашето тяло, след като достигнем определена възраст.\nХранителните добавки с DHEA са в състояние да противодействат на ефекта на споменатите причини за преждевременно стареене и обратно клетъчно увреждане. Намаляват риска от рак и подобряват клетъчното здраве на хората на възраст от 20 до 80 години.\nПримерните дози DHEA варирам доста в зависимост от целта, пола и възрастта на индивида. Най-често използваната дневна доза DHEA е 25-50 мг на ден. По отношение на времевата рамка, доза от 50 мг на ден е безопасно използвана в продължение на една година, а 25 мг на ден безопасно се използват в продължение на две години.


– 18.06.2020Публикувано в: Актуално1, София\nНе възпрепятстваме излизането на никого от страната. Това, което правим е спазване нормата на закона, каза днес пред журналисти Иво Писанов от „Пътна полиция“. Коментарът му беше по повод проверките на граничните пунктове за неплатени глоби, при които в определени случаи се отнемат книжки и се спират автомобили от движение. Въпреки мнението на юристи и омбудсмана, че подобна практика е незаконна, промяна за момента няма. Експериментално проверките започнаха на ГКПП Калотина, а от тази седмица плановете са да бъдат включени още седем гранични пункта.\nПисанов за пореден път повтори, че по закон, който не си е платил глобите, по влезли в сила наказателни постановления или електронни фишове, остава без книжка и колата, ако е на негово име, се спира от движение до момента на покриване на задълженията. „Ние водачите не караме принудително да си плащат. Предоставяме им условия на място на контролно-пропускателния пункт да заплатят, ако имат желание. Но 99% хората си заплащат глобите“, добави Писанов. Той уточни, че пътниците също се проверяват, като на тях само могат да им бъдат връчени глоби, които не са получили, но не и да им бъде отнета книжката, дори ако имат неплатени фишове и актове.


Мистицизмът в православието | Преводни | Живо предание | Живо предание\nПонеделник, 23 Септември 2013\tНаписана от Волоколамски митр. Иларион (Алфеев)\nВ съвременния руски език думите мистицизъм, мистичен, мистика се използват в най-различни значения. За мистиката говорят като за нещо загадъчно, неразбираемо и тайнствено. Много често терминът мистичен се използва за окултни и демонични явления: в този контекст под „мистицизъм” се разбират различни явления с естествен или противоестествен характер, свързани в различна степен с окултизма. Всички тези значения на мистицизъм и мистика нямат никакво отношение към онова, за което ще стане дума тук. Ще говорим за християнската мистика, а християнството и окултизмът нямат нищо общо. Ще стане дума за неща, принципно различни от обичайните, които се подразбират под думата мистика. Ще стане дума за опита на общението на човека с Бога – опит, който в богословската наука е прието да се нарича мистичен.\nМистицизъм, мистика и мистичен произхождат от гръцкото прилагателно име μυστικός, означаващо тайнствен. В съвременното християнско богословие мистицизъм наричат такъв религиозен опит, който се основава върху срещата с Бога лице в лице – тайнствена и свръхестествена среща с Реалността, превишаваща всяко човешко възприятие. Мнозина мислят, че след като Бог е невидим, няма никаква възможност да се докоснем до Него непосредствено и да Го видим. Но опитът на Църквата показва, че виждането на Бога е възможно – въпреки че Бог по природа е невидим, срещата с Него е възможна, макар Бог да се намира отвъд пределите на разбирането и постижимото.\nИисус Христос е казал: „Блажени чистите по сърце, защото те ще видят Бога”. (Мат. 5:8). В това обещание на Христос се състои надеждата, че когато очистим сърцето си ще можем да видим Бога, при това не само след смъртта, но и приживе. Не става дума за обичайното земно виждане, а за съзерцаване с вътрешните очи на ума, с очите на душата. Това съзерцание е трудно да се опише с думи, тъй като е тайнствено и мистично. При все това то е основополагаща реалност на християнския живот.\nЩе се опитам да разкажа за тази реалност въз основа на опита на хора от най-различни времена и страни: в старозаветния Израил, в средновековна Византия, древна Русия, съвременната руска диаспора. Ще видим, че в различни епохи, в най-различни точки в света, Бог тайнствено се открива на хората: Той, невидимият и непостижимият, е ставал видим и близък на човека.\nМистицизмът в Стария Завет\nОт най-дълбока древност човек е знаел, че по Своята природа Бог е невидим. И заедно с това, от най-дълбока древност Бог се е явявал на човека и му е давал възможност да Го познае и види. Библията ни говори за Мойсей, водача на израилския народ, който се качил на Синайската планина и там – в тайнствен облак – разговарял с Бога:\nМойсей казал: Покажи ми славата Си. Отговори (Господ на Моисея): Аз ще направя да мине пред тебе всичката Ми слава и ще провъзглася името на Иехова пред тебе; и който е за помилване, ще го помилвам, който е за съжаляване, ще го съжаля. И после каза: лицето Ми не можеш видя, защото не може човек да Ме види и да остане жив. И каза Господ: ето място при Мене: застани на тая скала. И кога минава славата Ми, Аз ще те туря в пукнатината на скалата и ще те покрия с ръката Си, докле отмина; и кога Си сваля ръката, ти ще Ме видиш изотзад, а лицето Ми няма да бъде видимо (за тебе)…Моисей веднага падна на земята и се поклони (Богу) (Изх. 33:18-34-8).\nСимволично описание на случилото се в действителност: На Мойсей е дадено да види Бога, но тъй като Бог е невъзможно да бъде видян в пълнота, Мойсей Го е видял в степента, на която е бил способен. Така и всеки може да види Бога според мярата на своите способности. Християнският писател от 2 век Теофил Антиохийски отговаря на въпроса на езичник: „Покажи ми своя Бог” следното: „А ти ми покажи своя човек”, т. е. покажи, че като човек си достоен да видиш Бога. И наистина Бог може да бъде видян само в случай че човекът е вътрешно чист, просветлен. Ако живее в грях и нечистота, той не може да види Бога, защото неговите душевни очи са затъмнени от греха.\nЕдна друга история, описана в Библията, ни разказва как срещата с Бога може да прекрати човешкото страдание и да реши проблемите и недоуменията ни. Праведен и благочестив човек, на име Йов, претърпял много страдания: загубил семейството си и цялото си богатство, а към всичко това се прибавило и заболяването му от проказа. Отчаян, той се обръщал към Бога с молби, но му се струвало, че Бог не го чува. Тогава той започнал да обвинява Бога за своите нещастия и да проклина живота си. И ето че веднъж почувствал приближаването на буря и когато бурята започнала чул гласа на Бога, Който започнал да отговаря на всичките му въпроси. Тогава Йов се разкаял за своите оплаквания и проклятия и казал на Бога: „По-рано аз говорех за това, което не разбирах, защото бях чувал за Теб със слуха на ухото си, сега моите очи Те виждат. Затова се разкайвам в прах и пепел”.\nЧесто се случва, човек да пребивава в отчайващи житейски обстоятелства и да се моли на Бога, без да чува отговор. Има безнадеждни ситуации, при които на човек му се струва, че всичко в живота е свършено и той вече не очаква нищо добро. Или идва болест, при която изглежда че лечението е невъзможно. И внезапно идва помощта от Бога – тогава човек разбира, че Бог по явен начин се е намесил в живота му. Така сред страданията и болестите човек може да срещне Бога. Тогава от радостта на тази среща той забравя всички предишни нещастия, защото няма нищо по-прекрасно от срещата с Бога и от виждането на Бога.\nВ Стария Завет са описано много други видения, когато Бог се е откривал и е говорел с човека лице в лице. Особено много видения на Бога се съдържат в книгите на пророците. Ето например едно от виденията на прор. Исайя (6:1-5):\nВ годината, когато умря цар Озия, аз видях Господа, седнал на престол висок и издигнат, и полите на одеждите Му пълнеха целия храм. Около Него стояха серафими; всеки от тях имаше по шест крила: с две всеки закриваше лицето си, и с две закриваше нозете си, и с две летеше. И викаха един към други и казваха: свят, свят, свят е Господ Саваот! Цялата земя е пълна с Неговата слава! И разклати се горнището на вратите от гласа на викащите, и домът се напълни с дим. И казах: горко ми! загинах! защото съм човек с нечисти уста, и живея сред народ също с нечисти уста, - и очите ми видяха Царя, Господа Саваота.\nСлед това се описва, как един от серафимите се доближил до пророка и държал в ръка горящ въглен: докоснал този въглен до устата на пророка и обявил, че греховете му са простени. След това Бог пратил Исайя да проповядва словото Божие на народа на Израил – с думи да изгаря сърцата на хората, както се е изразил за това Пушкин.\nВиждаме с какъв трепет старозаветният човек се отнася към срещата си с Бога. На него му се струва, че е трябвало да умре, след като е видял Бога, защото този опит превишава човешките сили. Той съзнава своето нищожество пред лицето на Божието величие и не може да повярва на случилото се: видял е Бога и е останал жив.\nЕдновременно с това разбираме, че Бог Се открива на човека не просто за да му покаже чудо и да яви Своето величие. Той се открива на човека с определена цел: да го призове към служение. В конкретния случай Бог призовава Исайя към пророческото му служение – „да обиколи морето и земята”; в други случаи Бог призовава хората към служенията на апостола, учителя, свещеника. Въобще, всеки човек има свое служение и призвание. И всеки може да има опит от срещата с Бога и лични отношения с Бога.\nМистицизмът в Новия Завет\nВеликата тайна на новозаветното откровение се състои в това, че невидимият Бог е станал видим в Лицето на Своя единороден Син Иисус Христос. По евангелието според Йоан, „Бога никой никога не е видял. Единородният Син, Който е в недрата на Отца, Той Го обясни” (1:18). Това означава, че Бог по Своята природа е невидим, но във въплъщението на Сина Божи става видим за човека.\nЕвангелието казва, че Иисус Христос е „истинската Светлина, която просветява всеки човек” (Иоан 1:9). Това твърдение е изключително важно за цялата новозаветна мистика. Ако Христос е светлина, това означава, че тази светлина може да бъде видима. Христос е видима Светлина, произхождаща от невидимата Светлина на Отца:\nКоето е било отначало, което сме чули, което сме видели с очите си, което сме наблюдавали и което ръцете ни са попипали, за Словото на живота (и животът се яви, и ние видяхме, и свидетелствуваме, и ви възвестяваме вечния живот, който беше у Отца и се яви нам), което сме видели и чули, ви възвестяваме, за да имате и вие общение с нас; а нашето общение е с Отца и Неговия Син Иисуса Христа. И това ви пишем, за да бъде радостта ви пълна. И благовестието, което чухме от Него и ви възвестяваме, е това, че Бог е светлина, и в Него няма никаква тъмнина. Ако кажем, че имаме общение с Него, а ходим в тъмнината, ние лъжем и не постъпваме по истината (1 Иоан. 1:1-6).\nВ тези думи на ап. Йоан Богослов е квинтесенцията на новозаветната мистика.\nПо особен начин Божествената светлина се е явила на трима апостоли – Петър, Яков и Йоан, когато Иисус ги взел със Себе си на планината и Се преобразил пред тях. Лицето му засияло в неземна светлина – явило се Божеството в Неговото величие и светозарна слава.\nИ след шест дни Иисус взе със Себе Си Петра, Иакова и Иоана, брат му, и възведе ги насаме на висока планина; и се преобрази пред тях: и лицето Му светна като слънце, а дрехите Му станаха бели като светлина. И ето, явиха им се Моисей и Илия, разговарящи с Него. Тогава Петър отговори Иисусу и рече: Господи, добре е да бъдем тука; ако искаш, да направим тук три сенника: за Тебе един, за Моисея един, и един за Илия. Докле още той говореше, ето, светъл облак ги засени; и чу се из облака глас, който казваше: Този е Моят възлюбен Син, в Когото е Моето благоволение; Него слушайте. И като чуха това учениците, паднаха ничком и твърде много се уплашиха. Но Иисус, като се приближи, допря се до тях и рече: станете и не бойте се! А те, като подигнаха очи, не видяха никого, освен едного Иисуса (Мат. 17:1-8).\nКакто разбираме от разказа, ап. Петър е бил дотолкова зашеметен от видението, че предложил да направят палатки и да останат в планината завинаги. Но Иисус имал различен план. След Преображението Той и учениците слезли от гората и тук вече ги чакали хора: множество болни и бедни, които имали нужда от изцеление, подкрепа, наставление. И тези, които внимателно четат Евангелието, забелязват, че Христос се е преобразил пред Своите ученици не за да им покаже чудо, но за да укрепи вярата им. Предстояло им е да преживеят заедно с Христос Неговите страдания на Кръста, смърт и възкресение, а след това да станат Негови апостоли. И ето, Той им дал особения опит на виждането на Неговата светлина, за да могат те през целия си живот да съхранят верността си към Него.\nСред другите мистически откровения на Бога за човека, описани в Новия Завет, трябва да откроим видението на Савел, за което разказва кн. Деяния. Савел преследвал младата християнска община, тъй като смятал християните за опасни еретици, които нарушават юдейските традиции. Дишайки заплахи и убийство, отишъл в Дамаск, за да преследва и избива тамошните християни. И докато бил на път, „изведнъж го огря светлина от небето; и като падна на земята, чу глас, който му думаше: Савле, Савле, що Ме гониш? А той отговори: кой си Ти, Господине? Господ каза: Аз съм Иисус, Когото ти гониш. Мъчно е за тебе да риташ против ръжен” (9:1-5) От този момент за Савел е започнал нов живот. Той се обърнал към християнската вяра, приел Кръщение с името Павел и станал пламенен проповедник на Христос. Заедно с ап. Петър, той се смята за един от двамата първовърховни апостоли на Църквата. Така чрез мистично откровение Бог превърнал Савел в Павел – гонителя в апостол, врага – в приятел. Както и в много други случаи, виждането на Бога станало за Павел начало на неговото служение Богу – служение, в което той останал верен на Бога до края. Тъй като по-късно той, както и ап. Петър, били убити заради изповядването на Христос.\nТайнствени и величествени са виденията, описани от ап. Йоан Богослов в книга Апокалипсис (Откровение) – последната книга на Новия Завет, в която иносказателно се говори за бъдещото на света. Виденията и откровенията на Апокалипсиса са достоен завършек на цялата Библия, която от начало до край свидетелства за непосредственото общение с Бога и Неговото виждане като за нещо, възможно за човека. Необходимо е само да се очистим от греха, за да имаме чисто сърце, да сме готови да посветим живота си на Бога, подобно на Мойсей, на Исайя, на Павел.\nМистицизмът в ранната християнска Църква\nВ първите три столетия след Христос Църквата е живеела с интензивно чувство за Христовото присъствие. За това са спомагали и гоненията на християните от страна на римските императори. Ранната Църква е познала много примери на мъченичество, когато християни мъжествено предавали себе си на смърт, бидейки уверени, че веднага след смъртта си ще срещнат Христос.\nПри управлението на имп. Траян (98-117) Антиохийският еп. Игнатий Богоносец е осъден на смърт. Придружен от десет жестоки войници той отишъл в Рим, където е трябвало да бъде разкъсан от лъвове. Той не се страхувал от смъртта, но я желаел, тъй като мислел за предстоящата си среща с Христос. По пътя към Рим той написал седем послания, които са се съхранили и днес. В едно от тях, към Римляните, той казва:\nАз пиша на всички църкви с повеля към всички, че аз умирам доброволно за Бога… Жито съм Божие и чрез зъби на зверове нека да бъда смлян, за да бъда чист хляб Христов… Бих се насладил на зверовете, които са ми приготвени и се моля бързо да ми бъдат предоставени… За мене е по-добре да умра в името на Иисус Христос, отколкото да царствам над краищата на земята. Търся Онзи, Който погина заради нас; искам Онзи, Който възкръсна заради нас… Защото, макар и жив, аз ви пиша желаейки смъртта. Моята похот бе разпната на кръст и няма у мене огън, обичащ материалното, а жива и говореща вода има в мене, и тя отвътре ми казва: „Ела при Отца”.\nВ Рим Игнатий бил хвърлен на лъвовете. Отивайки на смърт, той непрекъснато повтарял името на Иисус. След неговата смърт сред християните се разпространило предание, според което лъвовете разкъсали мъченика, но не докоснали сърцето му: един от войниците разсякъл сърцето му с меч и вътре открил изписано със златни букви името „Иисус”. Независимо от това, как се отнасяме към това предание, остава факт, че Игнатий е отдал живота си за Христос, Когото обичал с цялото си сърце и с цялата си душа: мистическото чувство за близост с Христос му помогнало с готовност и радост да отиде на смърт.\nМистическият опит на светците на Православната църква\nМистическата традиция в Църквата никога не се е прекъсвала. Многобройните жития на светците, в които са описани явяванията на Христос и Пресвета Богородица, са доказателство, че мистическият опит винаги живее в Църквата. В житията на някои светци се разказва и за виждането на божествената светлина по време на молитва.\nПреп. Максим Кавсокаливит е живял през 13 век на Света Гора. Прославил се е с многобройни аскетични подвизи и чудеса. Житието му разказва за неговата среща с друг светец безмълвник – Григорий Синаит. По време на срещата Максим споделил с Григорий своя мистически опит:\nБожественият Григорий Синаит, като се срещнал със св. Максим и беседвал с него, между другото го попитал: „Моля те, честнейши отче, кажи ми, ти пазиш ли умната молитва?”. Той, като поклатил слабо глава, му отвърнал: „Не искам да крия от теб, честнѝ отче, чудото на Пресвета Богородица, което се случи с мен. От младост имах велика вяра в моята Владичица Богородица и я умолявах със сълзи да ми даде благодатта на умната молитва. Един път, идвайки в храма, както обикновено, я помолих за това с безкрайна сърдечна топлота и после с любов целунах светата ѝ икона – тогава внезапно усетих в гърдите си и в сърцето си някаква особена топлина и огън, идващи от светата икона, което не ме изгаряше, а по-скоро ме освежаваше и услаждаше и вливаше в душата ми умиление. От този момент, отче мой, сърцето ми започна отвътре да казва молитвата, а умът ми се наслаждаваше с помненето на моя Господ Иисус Христос и Пресвета Богородица и винаги пребивава в паметта за тях. Оттогава молитвата не секва в сърцето ми…”. Казал му св. Григорий: „Кажи ми, отче, а случвало ли ти се е по време, когато произнасяш тази молитва… да имаш някакво божествено изменение или екстаз, или нещо друго – плод на Светия Дух?”. Божественият Максим му отговорил: „Да. Затова, отче, и се отделих в пустинни места и винаги обичах пълното безмълвие, за да се насладя в най-голяма степен на плодовете на молитвата, т. е. на преизобилната любов към Бога и на въздигането на ума към Господа”. Св. Григорий го попитал: „В часа, когато твоят ум се въздигаше към Бога, какво видя той със своите умни очи?”. Св. Максим му отговорил: „Когато благодатта на Светия Дух дойде върху човека чрез молитвата… тогава целият ум бива обхванат от благодатта на Светия Дух и не може повече да действа със своите сили… Където иска Дух Свети, там и го отвежда: или в нематериалния въздух на божествената светлина, или в някое друго неизречимо съзерцание, или накратко, както иска Утешителят, Дух Свети, така и утешава Своите раби… Така пророк Исайя видял Господа на висок престол, превъзнесен и обкръжен от серафими. Първомъченикът Стефан видял отворените небеса и Господ Иисус Христос да седи отдясно на Отца и т. н. По такъв начин и сега Христовите раби се сподобяват да видят различни видения… Когато благодатта на Светия Дух дойде в човека, тя събира неговия ум и го прави внимателен и смирен, поражда памет за смъртта и греховете му, за бъдещия Съд и вечното мъчение, изпълва душата му със съкрушено умиление и го подтиква към плач и сълзи… Тогава човешкият ум се възторгва от тази божествена светлина и се просвещава със светлината на божественото знание, сърцето става тихо и кротко и обилно дава плодовете на Светия Дух – радост, мир, дълготърпение, благост, милосърдие, любов, смирение и т. н. (Гал. 5:22) и душата му приема неизречима с думи радост”.\nИма още един велик светец, известен с мистичните си видения на божествената светлина – преп. Симеон Нови Богослов. Той се е родил в аристократично семейство и от детските си години бил посветен на служба в императорския двор. Като млад станал член на синклита (държавния съвет) и го очаквала блестяща придворна кариера. Но душата на юношата не била привлечена от светската слава. Тъй като бил по цели дни ангажиран в двора, той прекарвал нощите си в продължителни покайни молитви със сълзи. По време на една такава молитва, когато произнасял непрестанно „Боже, бъди милостив към мене, грешния”, върху му внезапно слязла някаква тайнствена светлина и изпълнила цялата стая. „Тогава онзи юноша забрави, – пише Симеон сам за себе си в трето лице – че се намира в стая и под покрив, тъй като от всички страни виждал само една светлина; не знаел даже дали стои на земята с нозете си; нямал грижа за нищо светско, в главата му не идвала мисъл за нищо от онова, което обикновено идва наум на носещите човешка плът. Сякаш целият се разтворил в тази нематериална светлина; забравил тогава целия свят и се изпълнил със сълзи и неизказана радост”.\nЧета ви откъс от Благодаренията на преп. Симеон – труд, в който той описва своя опит от видението на божествената светлина:\nПолучих благодат от благодатта, благодеяние от благодеянието, огън от огъня и пламък от пламъка, и към възхождането ми се прибави възхождане, а в края на възхождането – светлина, и към светлината – още по-ясна светлина. И насред него отново възсия ярко Слънце и от него се появи лъч, и изпълни всичко… В това време пребивавах в най-сладки сълзи и неизказано удивление. Божественият ум беседва с моя ум и ме учи, говорейки така: „Разбра ли ти, къде те възведе човеколюбиво моята сила заради вярата и малкото търпение, които потвърждават твоята любов? Ето, бидейки смъртен, ти стана безсмъртен и удържан от тлението се намираш над него. Живеейки в света, ти пребиваваш с Мен, носейки тяло, не си измъчван от нито една от човешките страсти”. На това със страх и радост отговорих и рекох: „Кой съм аз, Господи, грешен и нечист, та Ти погледна към мен и ме удостои да разговарям с Теб? О, пречисти, невидими и непристъпни за всички, как Ти ставаш за мен достъпен и сладък и се виждаш като най-прекрасен чрез осиялата Те слава и благодат? Всичко това слушах тайнствено и отговарях по необичаен начин, свръхестественото видение ме изумяваше… Неизказаната красота на Явилия се порази сърцето ми и ме подтикна към безгранична любов… Бе ми дадено да се уверя, че всичките ми грехове са простени, но въпреки това виждах себе си по-грешен от всички хора… Оттогава често възхождам на висотата на съзерцанието без моята воля и доброволно слизам от нея, за да не забравя човешката мяра и за да спазвам непоколебимо смирение. Знам много, което другите не знаят, и въпреки това съм по-невежа от всички. Радвам се, че Христос, в Когото повярвах, ми дарува вечното и непоколебимо Царство, като недостоен за тези блага, непрекъснато плача и не преставам да плача… Когато съм по-ниско от всички, тогава се възнасям по-високо от небесата и в любовта се съединявам с Христос, Моя Бог… И така, желая да напиша това на вас, моите братя, не от желание да се прославя, … но за да знаете безмерното човеколюбие на Бога и колко е леко бремето на заповедите на Самия Спасител и Бог наш, и какво е въздаянието за Неговия дар… И още: за да видите, как помрачените по непостижим начин стават светлина, ако се приближат към великата Светлина – тези, които макар че се възстановяват от низшето… се съединяват с висшето, ставайки богове”.\nВпоследствие Симеон осъзнал, че явилата му се светлина е бил Самият Христос. Божествената светлина се явява многократно на Симеон в живота му. Той описал тези явления в многобройни съчинения, достигнали до нас. В един от химните си той ни разказва за още едно видение, когато във вид на божествена светлина се явява цялата Света Троица – Отец, Син и Светият Дух:\nЩо за ново чудо се извършва сега? И сега Бог желае да бъде видим за грешниците… Страхувам се и да помисля, как да го изразя със слово?\nКак да го опише езикът, как да го начертае пръстът?\nКак да опише словото, как да разкаже езикът,\nКак да изрекат устата всичко, което виждам днес?…\nПосред нощта дълбока, сред безпросветна тъмнина\nС изумление и страх съзерцавам Христос.\nНебесата се отвориха, Той слиза оттам,\nС Отец ми се явява и с Божествения Дух.\nТой е един, но в три Лица: Три във всецяло единство,\nТрисвето сияние в три божествени слънца.\nОзарява Той душата по-ярко от земното слънце.\nПросвещава Той със светлина помрачения ми разум..\nТой идва при онези, които виждат, като светлина сред светлина,\nВ светозарно сияние всички Го съзерцават.\nЗащото зрящите виждат в светлината на Светия Дух,\nКойто е видял Духа, съзерцава и Сина,\nА който е видял Сина, той съзерцава и Отца,\nА Отец бива съзерцаван заедно със Сина.\nВсичко това, както го казах, се случи с мен,\nНеизказаното чудо едва разбирам,\nОтдалеч съзерцавам красотата, която е незрима\nПоради ярката светлина на ослепителната слава…\nТреперейки, ужасявайки се, аз дойдох в изстъпление,\nИ не мога да издържа неизтърпимата слава\nВ тази нощ на неизказани и странни усещания…\nВъв всички произведения св. Симеон Нови Богослов подчертава, че божествената светлина се явява само на смирените и кротки хора, които водят свят живот и спазват Христовите заповеди. Опитът от съзерцанието на божествената светлина прави човека още по-смирен, тъй като осъзнава своето недостойнство пред лицето на божественото величие. Виждането на светлината, въпреки своя изключителен характер, не води към гордост и превъзнасяне над другите: напротив, по парадоксален начин то принуждава човека още по-дълбоко да види собствените си грехове и недостатъци и достойнството на другите.\nКакто св. Симеон Нови Богослов, така и другите православни писатели-мистици, са учили, че човек, достигнал съзерцанието на божествената светлина, става подобен на Христос и се съединява с Бога. Те наричат такова състояние обòжение, а човекът, който го е постигнал – бог по благодат. Това е състоянието на съвършенство, присъщо на светците; в същото време то може да бъде постигнато от всекиго. Както казва Макарий Египетски през 4 век, душата на човека, достигнал състояние на съвършенство, става цялата светлина, огън, любов, дух; съединява се с Дух Свети и изцяло се преобразява:\nКогато човек достигне съвършенство на духа, изцяло се очиства от всички страсти, и когато душата изцяло встъпи в единение с Духа Утешител, като че ли разтворена в Духа, самата тя се сподобява да стане дух, тогава всичко в нея става светлина, всичко става радост, всичко – покой, всичко – веселие, всичко – любов, всичко – милосърдие, всичко – благост, всичко – доброта, а като че ли тя е потопена в добродетелта на силата на благия Дух, подобно на камък, отвсякъде обгърнат с вода в океанската бездна. По този начин, изцяло съединили се с Божия Дух, такива се уподобяват на Самия Христос, имайки в себе си непреложни добродетели на Духа и явявайки такива плодове. Духът ги е направил вътрешно непорочни и чисти, затова… винаги и във всичко в тях сияят плодовете на Духа… Понякога човек влиза, за да преклони коляно, и сърцето му се изпълва с божествена енергия, душата… се весели с Господа, подобно на невеста, радваща се за жениха… Случва се също, такъв да бъде зает цели дни, но за един час да се обърне към молитвата, и тогава вътрешният човек бива въздигнат от молитвата, и се обгръща от безкрайната дълбочина на бъдещия век, и той усеща някаква неизречена радост, така че изцяло летящият му и въздигнат дум изцяло се изпълва с възторг, и мислите забравят за всяко земно мъдруване, защото неговите помисли… като пленници биват отвеждани в божественото и непостижимото… Понякога по-силно, понякога по-слабо благодатта запалва в него огън, и светлината някога го озарява в по-голяма степен, а някога се отделя и мръкне… и при все че светилникът гори неугасимо, понякога става по-ясен, и тогава човек празнува като че в голямо упоение Божията любов, а някога и самата светлина, явяваща се в сърцето, отваря вратите към още по-вътрешната и дълбока светлина, така че човекът, изцяло погълнат от тази сладост и съзерцание, вече е извън себе си…\nМистицизмът в Руската православна църква\nМоже да наречем преп. Сергий Радонежски (1314-1392) „първия велик мистик на Руската църква”. Този велик руски светец е започнал своя монашески живот в дълбоко уединение. С времето обаче около него се събрали ученици и построили в близост до дървената му килия малки къщички. Така е положено началото на манастир, посветен на Светата Троица, който впоследствие се превръща във великата Троице-Сергиева Лавра. Още приживе преп. Сергий е известен по цялата руска земя със своята святост. През 1380 г. великият княз Дмитрий Донски, подготвяйки се за решително сражение с монголската орда, води цялата руска войска за благословение при преп. Сергий. Куликувската битка, за която Сергий е благословил Дмитрий, се превръща в начало на освобождаването на Русия от татаро-монголското иго.\nВ Житието на св. Сергий са описани немалко случаи на свръхестествена проява на Божията сила по време на неговите молитви или по време на извършвана от него Божествена литургия. Един път, когато служил литургия, неговите ученици видели ангел в светещи дрехи да му съслужи. В друг случай учениците видели божествен огън в олтара на храма, в който светият извършвал литургия. Когато повдигнал Чашата за причастието, огънят се свил на свитък и влязъл в Чашата.\nВеднъж, след като светецът дълго се молел пред иконата на св. Богородица, той седнал да си почине и внезапно казал на ученика си Михай: „Чедо, бъди буден и внимавай, защото сега се подготвя за нас чудно и страшно посещение”. В този момент се чул глас: „Ето, Причистата идва”. Като чул гласа, Сергей се отишъл в притвора. И ето, велика светлина, по-ярка от слънцето, озарила светеца, и той видял вътре в тази светлина Пресвета Богородица с двама апостоли – Петър и Йоан. Сергий паднал на земята, нямайки сили да понесе такова неописуемо сияние. А Богородица му предсказала съдбата на неговия манастир, обещавайки никога да не изоставя неговите ученици.\nЗа друг велик светец на Руската църква, преп. Серафим Саровски (1779-1833), е известно, че той не само е съзерцавал божествената светлина, но и сам се преобразявал, подобно на Христос на Тавор, и започвал да сияе с неземна светлина. За едно такова преобразяване на светеца разказва търговецът Мотовилов, когото Серафим излекувал от тежка болест на краката. В един зимен ден, когато всичко около килията на преп. Серафим, било покрито със сняг, Мотовилов разговарял със светия старец за целта на християнския живот:\nМолитвата, постът, бдението и всичките други християнски дела са добри сами по себе си, но все пак не само в тяхното извършване се състои целта на нашия християнски живот. Макар те да са необходими средства за постигането ѝ, истинската цел на нашия християнски живот се състои в придобиването на Светия Божий Дух…\n- Батюшка, вие все говорите за придобиването на благодатта на Светия Дух, но къде и как мога да я видя?\n- Благодатта на Светия Дух е светлина, просвещаваща човека. Господ многократно е проявявал пред много свидетели действието на благодатта на Светия Дух… Спомнете си Моисей… Спомнете си преобразяването на Тавор…\n- По какъв начин да разбера, че се намирам в благодатта на Светия Дух?\n- Това е много просто, ваше Боголюбие – отговорил Серафим и хванал Мотовилов здраво за рамото. – Сега ние с тебе, батюшка, сме в Божия Дух. Защо не ме гледаш?\n- Не мога, батюшка, да погледна, защото от очите ви се сипят мълнии. Лицето ви стана по-светло от слънцето и очите ме болят.\n- Не се страхувайте, Ваше Боголюбие, — каза отец Серафим — и Вие сега сте станал така светъл както съм аз. Сега Вие сте в пълнотата на Духа Божи, иначе не бихте могли да ме виждате такъв… Благодатта Божия благоволи да утеши вашето сърце… Просто гледайте и не се страхувайте, Господ е с нас! Какво чувствате сега?\n- Чувствам такава тишина и мир в душата си, че с никакви думи не мога да ги изразя… необикновена сладост… необикновена радост в цялото сърце… необикновена топлина!\n- Как топлина, батюшка? Та ние сме в гората. Сега навън е зима и под краката ни е сняг и над вас също… Каква топлина може да има тук?\n- Ами такава… като в баня…\n- И мирисът ли е такъв, като в баня?\n- Не, на земята няма нищо подобно на това благоухание.\nТогава преп. Серафим казал на Мотовилов с усмивка:\n- И самият аз, батюшка, знам това, както и вие, но нарочно ви питам, и вие ли така се чувствате?… Тъй като нито под вас, нито при мен снегът се топи и над нас също – изглежда, че тази топлина не е във въздуха, а в самите нас.\nПо този начин Серафим Саровски явил на Мотовилов благодатта на Светия Дух, която и двамата усещали като неизречима светлина, необикновена тишина и мир, сладост и радост, благоухание и топлина.\nМистическият опит в наши дни\nНякои мислят, че мистическият опит е бил присъщ за светците в древността, а в наши дни такъв опит е вече недостъпен. Това е дълбока заблуда. Всъщност в нито една епоха няма пречки човек да познае близостта на Бога в душата си и да се удостои с особеното благодатно чувство на Божието присъствие. За това свидетелства опитът на нашите съвременници:\nАрхим. Софроний Сахаров (1896-1993) е ученик на преп. Силуан Атонски (1866-1938), един от последните по време канонизирани руски светци. О. Софроний написал книгата Старец Силуан, в която е разказал за духовния път и мистически опит на своя учител. В друга книга пък – Да видиш Бога както е – о. Софроний описва своя собствен мистически опит. И по-конкретно говори за божествената светлина, която му се явила, както преди на апостолите на Тавор, на Павел и на преп. Симеон Нови Богослов:\nКогато повярвах в Божеството на Христос до пълна несъмненост, тогава ме осия Светлина не от този свят… Отначало повярвах с жива вяра, след това ми се яви Светлината. Не било ли така и с апостолите Петър, Яков и Йоан?… Така и Павел носил духовно в сърцето си Христос, Когото гонел: и затова му се явила Светлината на Божеството в своята сила. И дръзвам да кажа, че видението на Нетварната Светлина е свързано неразделно с вярата в Божеството на Христос… В едната Светлина се явяват и Христос, и Светият Дух. Тази Светлина свидетелства за Божеството на Христос, защото не може да не познаеш Бога в тази светлина, за която говорим. Неописуеми са действията ѝ. В нея е вечността; в нея е неизразимата благост на любовта. В нея нашият дух вижда необятни хоризонти… Идва светата Светлина по време на дълбоко покайна молитва; а също така при молитва с любещо състрадание за обиждащите ни: внезапно любовта се слива със Светлината и Светлината прониква в душата… Тази света Светлина, откриваща се в сила, носи смирена любов, прогонва всяко съмнение и страх… Понякога Божествената Светлина се съзерцава по такъв начин, че човек вече не възприема нищо физическо. По време на молитва неговият дух влиза в сферата на умната Светлина, и заедно със загубването на обкръжаващия го веществен свят той губи и усещането за своето тяло. Духът се въздига в това видение с такава нежност, че той не може да си даде сметка за случващото се с него. Не може после да каже, в тялото ли си е бил или извън тялото… Явяванията на Нетварната Светлина не са толкова редки, както някои мислят. В покайния си порив мнозина аскети са се удостоили с този дар”.\nЖивотът на друг наш съвременник, митр. Антоний Сурожски (род. 1914), също свидетелства, че опитът на ап. Павел, който срещнал Христос на път за Дамаск, може да се повтори в наши дни. Владика Антоний в детството си бил невярващ и това, което слушал за Христос, не предизвиквало у него никакви симпатии към християнството. Веднъж решил на прочете Евангелието, но за да не губи много време избрал от четирите Евангелия най-краткото и започнал да чете.\nДокато четях Евангелието по Марк, – разказва след това той сам – между първата глава и началото на третата внезапно усетих, че от другата страна на масата, пред която стоя, Някой стои невидимо, но абсолютно осезаемо. Повдигайки очи, нищо не видях, никого не чух, никакви чувствени усещания нямах, но бях абсолютно уверен, че от другата страна на масата стои Иисус Христос… От този момент започна повратът в моя живот… Почувствах, че не мога да имам никаква друга задача в живота, освен да споделя с другите тази преобразяваща живота радост, която ми се откри в познанието на Бога и Христос. И тогава, още младеж, с време и без време, на училищната скамейка, в метрото, в детските лагери започнах да говоря за Христос, какъвто ми се откри Той: като живот, като радост, като смисъл, като нещо толкова ново, че обновяваше всичко… Бих могъл да кажа заедно с ап. Павел: „Горко ми, ако не благовестя” (1 Кор. 9:16). Горко, защото да не споделяш това чудо с хората би било престъпление пред Бога, извършил това чудо, и пред хората, които по цялата земя сега жадуват за живото слово за Бога, за човека, за живота…\nПо-късно митр. Антоний станал свещеник, епископ, предстоятел на катедралния събор в Лондон, глава на английската епархия на РПЦ, един от най-известните в света православни проповедници. Обръщането му от неверието към вярата обаче е станало благодарение на мистическия опит от живата среща с Христос. Тази среща станала за него повратен момент: той бил призован от Бога към служение Нему, както някога бил призован прор. Исайя, ап. Павел и много други хора, които по своя път срещнали Бога лице в лице.\nМолитвата и мистическият опит\nКакто се вижда от живота на Максим Кавсокаливит, Симеон Нови Богослов, Сергий Радонежски и другите споменати светци, а и от опита на наши съвременници, мистичните срещи с Бога и озаряването с божествената светлина най-често се случва по време на молитва, на църковна служба или на четене на Св. Писание. Молитвата е най-краткият пряк път към мистичния опит. Това не означава, че всеки път, когато почнем да се молим, трябва да ни осиява божествената светлина. Човек не бива да се стреми към подобен род видения и да ги чака, защото те винаги идват неочаквано. На молитва обаче трябва да се стремим да се изпълним с живо чувство за Божието присъствие. За това е нужно да се молим внимателно, съсредоточено, без да бързаме, повтаряйки всяка дума от молитвата дотогава, докато не достигне самата дълбочина на сърцето ни. Такава внимателна и съсредоточена молитва ражда в човека състояние на умиление, когато в очите неволно се появяват сълзи, а сърцето става меко, като восък. Това е моментът, в който Бог по тайнствен начин се докосва до човешката душа.\nВ известното си стихотворение „Молитва” Лермонтов говори за благодатната сила, благодарение на която „и верится, и плачется, и так легко-легко”. Силата, която се съдържа в молитвата и принуждава човека да плаче от умиление, е силата на Божията благодат, която посещава сърцето на молещия се. Става дума не за нещо друго, а за мистичната среща на човешкото сърце с Бога. В основата на тази среща стои същият онзи опит, който са имали ап. Павел и преп. Симеон, само че в по-приглушена форма. Този опит трудно се поддава на словесно описание, но е основополагаща реалност на истинно-религиозния живот. Той може да бъде достъпен на всеки от нас, ако се научим съсредоточено и внимателно да се молим, ако изпълняваме заповедите на Христос и живеем според християнското си призвание.\n* Митр. Иларион (Алфеев) „Мистицизм в Православии” – В: Вы – свет мира (бел. прев.).\n Цит. по превода на С. Риболов в: Светоотеческо наследство: Изборник, С. 2001, с. 35-37 (бел. ред.).\nКраткък адрес на настоящата публикация: https://dveri.bg/xy8k3


Първата родителска среща | Приобщи се!\nНачало /За учители /Екипна работа /Първата родителска среща\nПървата родителска среща\n03/09/2015 - 09:15\nЧесто, за да бъдат активни и ангажирани в образователния процес на децата си и в училищния живот, родителите очакват знак, че са добре дошли и желани като партньор в училището или имат нужда от мъничко насърчение и идеи как да се включат.\nПървата родителска среща е добър повод да покажете на родителите на поверените ви деца, че държите и разчитате на тяхното мнение, участие и подкрепа.\nЕто няколко идеи как да структурирате първата родителска среща така, че да бъде полезна за всички страни.\nПланирайте я предварително за ден и час, в които не се очаква да има много закъснели или възпрепятствани родители. Ако сградата на училището позволява, проведете срещата в учителската стая, в конферентната зала, библиотеката или столовата. Чиновете в класната стая са прекалено малки за родителите и ги карат да се чувстват некомфортно. Добра идея е да направите график за тези зали с колегите си.\nАко класът е нов, се представете и помолете всеки родител да се представи с името и името на детето си. Няма да запомните всички имена, но когато хората излязат от анонимност, участват по-активно и анагажирано в разговора. Поканете на срещата възпитателя от занималнята, училищния психолог и логопед.\nНе превръщайте родителската среща в монолог, но не позволявайте да се превърне и в говорилня. Представете накратко основните неща, които предстоят през новата учебна година и поставете въпросите, които трябва да се обсъдят. Тях можете да подложите на кратка дискусия от типа „за” и „против”, отделете време за задаване на въпроси и решете всичко с гласуване.\nДобре е предварително да приготвите копия за всички родители със списък с необходимите учебници и помагала, с възможностите за участие на децата в допълнителни проекти, информация за специалистите в училището или за ресурсно подпомагане.\nАко всички родители са съгласни, направете контактен списък, имейл листа или фейсбук група, за да улесните комуникацията помежду си.\nНакрая бихте могли да раздадете на родителите кратка анкета, в която да споделят идеите си как биха искали и могли да подпомогнат образователния процес на детето си или класа. Тематичните празниците на класа с участието на родителите са добър начин за сплотяване на класа и за въвличане на родителите в живота на училището.\nОставете в анкетата и място, в която родителите да отбележат, ако имат нужда от допълнителна среща за обсъждането насаме на въпроси, свързани със семейната среда на детето или необходимостта от по-специфична подкрепа.\nОпределете заедно кога ще бъде следващата родителска среща и какви биха могли да бъдат основните теми на разговор.\nНакарайте работната памет да работи по време на ученето\nДобре дошли в първи клас! Родителите и училището\nЗащо работната памет е важна за работата в клас? Стратегии за подкрепа на децата\nКакво трябва да знаем при работа с ученик с увреден слух


9 000 годишни данъчни декларации за доходи очаква офисът на НАП в Хасково в следващите два месеца - Svilengrad24.info - ВИЖ КАКВО СТАВА!\n9 000 годишни данъчни декларации за доходи очаква офисът на НАП в Хасково в следващите два месеца\n22 фев., 2016\nВ средата на кампанията 1370 души от областта са подали данъчните си декларации за доходи, получени през предходната година. 635 от тях са го направили по електронен път – с електронен подпис или персонален идентификационен код, съобщиха от офиса на НАП в Хасково.\nДекларациите се подават не само на място в офиса на Агенцията в Хасково, но и чрез интернет, което дава възможност за 5% отстъпка от дължимия данък, ако формулярите се подадат до 31 март и ако лицето няма стари публични задължения. Данъците върху доходите се декларират още и чрез пощите – на гише в 19 пощенски станции в област Хасково или по пощата като писмо с обратна разписка.\nPrevious articleВдигнаха контраблокадата на границата с Гърция\nNext article„Термопроектстрой” организира семинар за отоплението на пелети\n„Булгартабак Холдинг“ вече изпрати експертни екипи за изкупуване на тютюна по...\nКатя Иванова - 27 мар., 2014 0\nТютюнджиите от югоизточната част на Хасковска област са спасени от нереализиране на продукцията от най-голямото дружество на пазара "Булгартабак Холдинг "АД, което вече изпрати...\nСкъпа маруля за клиентите и сложна година за земеделците


Celina Flash — Aiko XXXL ✔\nКухнята като начин на живот: „Flash” от CELINA\nПрограма „Flash” от CELINA превръща кухнята в отражение на стилния и бляскав начин на живот. В основно изразно средство се превръщат гланцовите повърхности на вратите и чекмеджетата, решени в светли тонове като бяло и сиво.\nБяло Алпин Гланц\nСлонова кост Гланц\nСатенено сиво Гланц\nБазалтово сиво Гланц\nКухня с ослепително присъствие\nАко кухнята на CELINA с фронтове в синьо или червено приковава вниманието в стаята, CELINA "Flash" в магнолия лак, както и в блестящо бяло или копринено сиво създават малко по-спокойна атмосфера. В допълнение, прогресивното усещане на концепцията за обзавеждане идва с младежка модерна визия.\nЗа да добие кухнята съвършен вид, изберете корпус и рабоатен плот от широкия набор от опции. Заедно с внимателно подбраните дръжки се създава визия, която отразява вашите лични предпочитания.\nОсвен това, разбира се, има достатъчно място за функционални механизми, които специалистите в Aiko XXXL ще планират в кухнята. Добре обмислената организация на пространството за съхранение е също толкова важно, колкото професионалната интеграция на електрически уреди, LED осветление и други акценти. Най-добре е да се свържете директно с нас, за да си уговорите среща за задълбочен съвет!\n✓ висококачествени лакирани фронтове\n✓ фина или забележима игра на цветове\n✓ точно представена елегантност


Нова двойка царски орли край Ямбол и нов рекорд за популацията на вида у нас | БДЗП\nюни 12, 2020 | Новини\nЗа пореден път за последните няколко месеца броят на двойките царски орли в България продължава да расте! Дни след като съобщихме за новия рекорд от 34 двойки, екип на Българското дружество за защита на птиците (БДЗП) откри нова в района на Ямбол. С нея популацията на световно застрашения вид у нас достигна 35 двойки!\nДвигател на откритията е експертът по опазването на хищните птици от БДЗП д-р Димитър Демерджиев: „Причината за нарастването на гнездящите двойки царски орли с нови 6 са целенасочените и дългогодишни усилия от страна на БДЗП и други природозащитни организации, както и партньорството на БДЗП с Електроразпределение Юг за изолирането на над 3000 стълба в ключови местообитания на вида. Наред с обезопасяването на електропроводите, строежът на изкуствени гнезда и охраната на рискови гнезда от доброволци допринесоха за нарастването на българската популация на вида“.\nНовооткритата двойка е съставена от млади, двугодишни птици, които са заели територия, но не са пристъпили към размножаване през тази първа година. В близост до територията им има поставено от екип на проекта „Земя за царския орел“ изкуствено гнездо, което е възможно да бъде заето от младото семейство през следващия размножителен сезон. Данните досега показаха, че общо 32% от популацията на вида в страната заема изкуствени гнезда и това се доказа като една от най-ефективните природозащитни дейности за опазването на царския орел.\n„Индикации за възможно наличие на нова двойка в тази територия бяха скитащите млади птици, наблюдавани при предишни проучвания, както и наличието на ядро от съседни двойки. Новата двойка е избрала територия с плътна лалугерова колонния – един от основните хранителен ресурси за вида“, допълни д-р Демерджиев.\nОсновните предизвикателства, пред които са изправени царските орли в страната ни са свързани със загубата и деградацията на гнездови и хранителни местообитания, чието подобрение е основна цел на LIFE проекта на БДЗП „Земя за царския орел“. Огромните усилия, положени от Електроразпределение Юг, за намаляването на смъртността при контакт с електропроводи са и причина проектът „Живот за царския орел“ да бъде номиниран за наградите на Европейската комисия „LIFE 2020“. Продължаването на реализирането на тези дейности са ключът към спасението на емблематичния вид у нас.\nНова научна публикация разглежда ефекта от промените в местообитанията на…\nПрез септември продължи подхранването на двойка царски орли в Сакар


Застрашен черен крак, клониран в САЩ (видео)\nГенното инженерство в съвременния свят позволяванадежда за възстановяване на привидно изгубени видове флора и фауна. Учените по целия свят непрекъснато работят по метод за клониране на изчезнали или застрашени животни и застрашени растения. Използвайки база данни с генетични проби, съхранявани в лабораторията на San Diego Zoo Global, американски учени успяха да клонират черен крак. За създаване на клонинг е използван биологичен материал от животно на име Уили, умряло през 1988 г. Останките му бяха замразени в зората на ДНК технологията.\nУили порът беше един от последните представителичерноноги порове, които бяха вид невестулка, лесно разпознаваеми по характерните тъмни белези около очите, напомнящи на маска на разбойник. Чернокраките порове се хранят изключително с прерийни кучета, които бяха отстреляни и отровени за една нощ от животновъди, което от своя страна повлия на изчезването на поровете.\nУчените са успели да спасят няколко порове.Във ферма за услуги за риба и дива природа във Форт Колинс, Колорадо, ентусиастите успяха да доведат до 1000, които след това бяха пуснати в западната част на САЩ, Канада и Мексико. Всички те обаче са потомци на само седем индивида и липсата на генетично разнообразие създава определени рискове за оцеляването на животните.\nКлонирано животно на име ЕлизабетАн ще разшири възможностите на учените да отглеждат чернополи порове и ще оцени потенциала за биоинженерство за възстановяване на други животински видове. Когато е клонирана Елизабет Ан, е замесен опитомен опитомен пор, но гените на Уили, починал преди 33 години, се проявяват и младият пор показва всички агресивни навици на диво животно.\nReader Xiaomi eBook Reader влиза в продажба\nЗащо трябва отново да се върнем към Венера?\nПреглед Asus VivoBook S15: тънък и лек лаптоп


се Сайдинг е набор от панели, направени от метал, дърво или полимер, които са фиксирани по специален начин на повърхността на фасадата на сградата. Не е достатъчно обаче само да ги монтирате на стената - за да се окаже завършен видът на къщата, трябва да използвате и сайдинг компоненти. Те ще ви помогнат да украсите и направите красиви ъглите на сградата, отворите за врати и прозорци и други елементи на къщата. А самата инсталация е невъзможна без тях.\nАксесоари за сайдинг\nЗащо се нуждаем от компоненти?\nСайдингът е вид фасадна декорация, която има доста богата история.\nТой първоначално е служил за защита на фасадата на сградата от въздействието на природните фактори - дъжд, сняг, вятър и слънце. Благодарение на него основните стени на сградата останаха здрави за по-дълго, не се срутиха и за да изглежда сградата отново красива, когато нейният сайдинг загуби външния си вид, беше достатъчно да замени само външния завършек. Това важи особено за дървените къщи, тъй като е известно, че дървото е по-изложено на природни фактори, отколкото други строителни материали.\nЗабележка! Сега има огромен брой видове сайдинг, които могат да се използват за облицовка на къща. Това е винил, метален сайдинг, дърво и други.\nВсички видове панели обаче са издръжливи и здрави и могат да служат десетилетия.\nКъща, облицована със сайдинг\nНо за да може инсталацията на сайдинг да върви бързо и окончателната работа да изглежда завършена, е необходимо използвайте специални аксесоари непременно. Това могат да бъдат всякакви ленти, листове, които се използват за украса на ъглите, отворите на вратите или прозорците на сграда, помагат за завършването на покрива или укрепването на самия сайдинг на стената. Компонентите са не само декоративни, но и носещи определен товар.\nСъщо така завършващите елементи за сайдинг ви позволяват красиво да проектирате и фуги от различни видове ленти от довършителни материали, преходи между тях.\nДори и без тяхното използване, няма начин да се фиксира сайдингът, така че всички елементи, върху които се държи, да бъдат скрити от погледа.\nшиене на корнизи стрехи на покрива\nВ зависимост от каква форма има структурата, обшита с сайдинг, различни видове компоненти също са необходими за довършване. Те могат да бъдат условно разделени на два типа.\nТаблица. Видове компоненти, използвани за монтаж на сайдинг.\nДекоративни Довършителни ленти, софит, отливи, листове, J-фаска, ленти близо до прозореца, корнизи.\nНосещи Има два типа - отворени и скрити. Това са J-профил, сводест J-профил, стартова лента, ъглов профил, свързваща лента, вътрешни ъглови профили.\nКратко описание на всички видове компоненти\nЗа да си представите по-добре кой тип компонент е отговорен за какво, трябва да прочетете краткото им описание.\nВидове компоненти, използвани при монтажа на сайдинг панели.\nНосещ товар Този профил се използва за украса на отвори на врати или прозорци, с негова помощ се изработват фугите на покрива и фронтона. Той е подсилен още преди самите сайдинг панели да бъдат прикрепени - те ще бъдат монтирани с краищата си точно в J-профила. Това е изключително рядко, но все пак J-профилът може да се използва като декоративен и защитен ъглов елемент. За да направите това, два елемента ще бъдат закрепени плътно един към друг от двете страни на всеки ъгъл, скривайки го.\nТоварен лагер Използва се в най-долната или крайната част на стената - първият сайдинг панел е прикрепен към дъската, когато обшива къщата, улеснявайки монтажа. Елементът е зададен строго на ниво, защото ако го поставите криво, тогава останалите елементи ще бъдат инсталирани неравномерно.\nСвързване лента Н-профил\nТоварен лагер Необходимо е да се закачат два панела хоризонтално. Има два вида - стандартни и широки. Освен това, в последния случай елементът може благоприятно да подчертае мястото на фугата, ако това е замислено от дизайнера.\nНосител load Такъв профил се използва, ако къщата има отвори за прозорци или врати под формата на арка. Профилът има специални прорези, по които ще се огъне, където е необходимо.\nТоварен лагер Този профил се използва за украса на ъглите на къщата, както външни, така и вътрешни. В дъските има специални места, където се въвеждат сайдинг панели.\nДекоративна В частта на къщата, където няма фронтон, именно довършителната лента, която трябва да бъде инсталирана, ще скрие горния ръб на последния сайдинг панел.\nДекоративна Използва се за украса на покрива над стената на къщата. Тя може да бъде плътна и перфорирана. Последният има дупки по цялата си повърхност.\nДекоративни Благодарение на тези елементи, отворите за прозорци и врати ще имат украсен и изчистен вид. Те се използват, ако прозорецът или вратата на къщата са изравнени със стената на сградата.\nJ-фаска (вятърна дъска)\nДекоративни Този елемент се използва за украса на ръбовете на покрива.\nОблицовки на прозорци\nДекоративни За разлика от первазите, този елемент се използва, когато прозорецът е монтиран дълбоко в стената. Склоновете на прозорците и вратите са украсени с ивици близо до прозореца.\nДекоративно С този тип аксесоари се изработват вътрешните ъгли на къщата.\nДекоративен Необходимо за оттичане на водата от стените.\nЗабележка! За да инсталирате сайдинг, поне ще трябва да закупите стартова плоча, дори ако не искате да използвате други видове компоненти. Но не можете без допълнителни подробности.\nНай-добре е веднага да се определи какви компоненти ще са необходими за инсталирането на сайдинг във всеки отделен случай. И броят им може да бъде изчислен веднага при изчисляване на консумацията на сайдинг панели. Това важи особено за онези сгради, които имат сложна конфигурация.\nИзчисляване на компонентите на сайдинг\nНай-лесният начин да се изчисли броят на довършителните и стартовите ленти. Общата им дължина ще бъде равна на дължината на основата на къщата, която може лесно да бъде измерена с рулетка. И директно броят на лентите се изчислява чрез просто разделяне на общата дължина на дължината на един елемент. В този случай, струва си да се има предвид възможно появата на отпадъци и закупуване на материали с разлика.\nЪгловите панели също са лесни за изчисляване.\nЗа да направите това, достатъчно е да измерите височината както на външния, така и на вътрешния ъгъл, след това да добавите получените показатели и да разделите на дължината на единия ъгъл. Също така е важно да се гарантира, че инсталацията се извършва, ако е възможно, от плътни панели и с минимален брой фуги. Ето защо все още се препоръчва броят на ъгловите ленти за всеки ъгъл поотделно.\nБроят на J-профила и лентите в близост до прозореца се изчислява въз основа на размерите на периметъра на прозорците и вратите съгласно същия принцип като горните компоненти. Не забравяйте за профилите на прозореца.\nЦени за различни видове J-профили\nпример за рисунка на къща\nместа за използване на стартовата лента\nJ-профил (J-подрязване или кант)\nJ-профил от двете страни (ако ветровете не се затварят\nJ-профил само от едната страна\nJ-профил само от едната страна (места за инсталиране)\nВариант на използване на корпуса\nВариант използване на лента близо до прозореца\nH-профил (свързваща лента или съединение)\nДовършителна лента (крайна лента)\nПриливите и отливите са инсталирани над цокъла\nПравилният избор на всички компоненти също е важен. Първо, те трябва да са с високо качество. Второ, по-добре е да закупите Те включват тези, направени от същата фирма като самия сайдинг. В противен случай те може просто да не се поберат и ще има проблеми по време на монтажа на панелите.\nВнимание! Всички елементи трябва да съвпадат помежду си по размер, параметри и да пасват без пропуски.\nСайдинг на сутерен с имитация на естествен див камък\nЩо се отнася до цвета, в зависимост от дизайнерската идея, компонентите може да има цвят тон в тон или, напротив, контрастен. Най-добре е да вземете сайдинг и компоненти в светли цветове - те се нагряват по-малко на слънце. Това намалява риска, че материалът ще "доведе". И такива елементи изгарят по-малко.\nЗабележка! Най-добре е да купувате матови панели и аксесоари, а не лъскави.\nТова е свързано и с интензивността на нагряване. Много е добре панелите да са ламинирани.\nПреди да продължите с монтажа на сайдинг и аксесоари, не забравяйте да прочетете подробните инструкции за инсталиране на елементи. В противен случай цялата работа може да отиде в канализацията. Но като цяло цялата работа може да се извърши сама, без да се прибягва до помощта на майстори.\nПреди всичко, преди да започнете инсталирането на сайдинг, инсталирайте началния профил, върху който ще бъдат закрепени панелите. Той се завинтва върху щайгата или стената на фасадата с помощта на самонарезни винтове в специални отвори точно в средата им. След това J-профилът е фиксиран, оформени са сводести профили (ако има такива), ъглови профили, фуги. Едва след това започва инсталирането на самите сайдинг панели.\nИнсталиране на допълнителни метална обшивка елементи\nЗа монтиран сайдинг, за да продължите по-бързо и професионално, колкото е възможно, може да се наложи следните инструменти:\nъгъл на дограмата;\nниво на сграда, за предпочитане дълго;\nвръв и молив или креда;\nКасата, върху която често се „засаждат“ сайдингови панели, също се счита за особен вид съставни елементи. Препоръчително е да го използвате, дори ако инсталацията ще се извърши на идеално равна повърхност на стената. Факт е, че такава конструкция ще бъде възможно най-надеждна, тъй като е в състояние да издържи по-големи натоварвания, отколкото просто сайдинг, монтиран на стената. Това важи особено за декорация на мазето на къщата и закрепване на метален сайдинг.\nРешетка за винилов сайдинг или метална сайдинг с помощта на направляващ профил 60x27\nЗа монтаж на решетката е най-добре да изберете профил с напречно сечение 2, 7х6 см.\nЩе бъде по-силна от по-тънка. Стъпката на закрепване на профила трябва да зависи от теглото на довършителния материал. И колкото по-голяма е, толкова по-малка е стъпката. Разстоянието между дъските трябва да бъде най-малко 0,4 m (за метал) или 0,6 m (за винил). Лентата се монтира перпендикулярно на монтажната линия на сайдинг панелите.\nКак да направите щайга за сайдинг със собствените си ръце\nЕдна от най-популярните опции днес е сайдингът. Качеството и издръжливостта на такова покритие се гарантира не само от използването на добър материал, но и от наличието на здрава и надеждна рамка. Искате ли да получите основни познания за това как да направите своя собствена щайга за сайдинг? След това разгледайте тази статия.\nВидео - Монтаж на сайдинг летви\nИнсталиране на софитни панели\nНека разберем как протича инсталирането на софитни панели за сайдинг. За целта са ви необходими самите панели от софит, довършителна лента (J-профил), свързващи ленти (H-профил), необходими за естетичната приятност на софитната система, и дървени летви с размери 3x5 см.\nСтъпка 1. С помощта на сградно ниво се поставят маркировки върху стената на къщата, по които ще бъдат закрепени дървени летви. Те трябва да са на едно ниво с надвисналата част на покрива.\nИзползване на нивото на сградата\nСтъпка 2. Ламелите се фиксират към стената на къщата с помощта на колчета за бързо фиксиране.\nПрикачен файл на релса\nСтъпка 3. Ламелите също са прикрепени по цялата дължина на улучния колан, по периметъра на окачения покрив.\nПрикрепване на летвите по периметъра на надвисналия покрив\nСтъпка 4. Монтират се допълнителни опори от релсите, перпендикулярни на предварително монтираните релси. В средата на напречните греди може да се монтира допълнителна дървена лента.\nТова ще бъде още една опорна точка за софита.\nИнсталиране на допълнителни релси\nДопълнителни опорни точки за прожектори\nСтъпка 5. Довършителна лента е монтирана към релсата, която е фиксирана по дължината на сградата, както и към улука. Цялата конструкция е завършена с ленти на тези места, където ще бъдат поставени софитни панели.\nПравилна инсталация на довършителната лента\nПрикрепване на довършителната лента\nЗабележка! Лентите се съединяват лесно, ако отрежете закрепващия елемент на едната и вкарате едната лента в другата.\nКак се напасват дъските\nСтъпка 6. При необходимост софит панелите се подрязват по такъв начин, че техните параметри дават възможност да се управлява така нареченото термично разширение.\nНе забравяйте за термичното разширение на материала\nСтъпка 7. Освен това панелите софит просто се вкарват в лентите довършителни работи. Звуково щракване е знак, че панелът е на мястото си.\nСтъпка 8. Монтиране на ъгли с помощта на ъглови ленти. Тези ленти се вмъкват в ъглите на конструкцията. Освен това, като се използва ъгъл или ниво, фасадният контур се прехвърля върху бара. Полученият ъгъл се отрязва.\nИнсталиране на ъгловите ленти\nПроверете с ниво\nСтъпка 9. Изрязаната лента е прикрепена към вътрешния ъгъл на конструкцията. Освен това, по същия метод, външната му част се отрязва. Лентата е монтирана към ъгъла.\nИзрязаната лента е прикрепена към вътрешния ъгъл на конструкцията\nПанелите в тази част са монтирани, както следва: един от тях се вмъква в ключалката с предишния панел, маркира се ъгълът на изрязване. Излишният панел от софит се отрязва. Панелът е инсталиран на мястото му. Останалите ъглови панели са монтирани по същия начин.\nЪгълът на рязане е маркиран\nНастройка на панела\nЗабележка! По-горе е методът за инсталиране на рибена кост.\nВъпреки това може да се извърши и директен монтаж. В този случай Н-профилът не е монтиран в ъгъл, а успоредно на софит панелите.\nДиректен монтаж на прожектори\nЦени за различни видове прожектори\nВидео - Инсталиране на софити\nАбсолютно всички сайдинг аксесоари са инсталирани доста просто. Основното нещо е да разберете принципа на работата и ще можете да направите всичко сами. И това, разбирате ли, е значително спестяване на пари, защото няма да се налага да плащате за работата на специалисти.\nОпции за защита на прозорците в страната от незаконно влизане и парещото слънце през лятото + Видео


Крушунските водопади и Деветашката пещера - Fashion & Beauty by Joanna P.\nНе съм от хората, които не обичат да пътуват, затова и не виждате много травъл постове в блога. От време на време, обаче е хубаво да разнообразиш ежедневието с малка екскурзия. Така решихме да си направим еднодневна разходка до Крушунските водопади. Дори и за обикновени хора като мен маршрутът е много лесен, няма почти никакво катерене и в повечето части си като в природен парк.\nНаправи ми впечатление, че местността не е заградена, но въпреки това на входа има бутка за билетчета, на която трябва да си платиш, за да разгледаш. До нея има цяло "село" със сергии с какво ли не за туристите. Малко по-навътре се намира малко хотелче както и басейн. На около 200 метра пък има заведения с доста силна музика, които съсипват впечатлението за природна забележителност. Като цяло гледката, която разкриват водопадите ми хареса, но целия този шум ми дойде в повече.\nСлед водопадите решихме да се отбием и до Деветашката пещера. Отново маршрутът е лесен, няма изкачване или слизане. Пътят е само направо и няма как да я подминете. На входа е поставена бутка за билетчета, която е насред нищото. Малко по-надолу се минава през мост и се показва величествена гледка към входа на пещерата.\nОтвътре пещерата е добре осветена с естествена светлина. От лявата част има рекичка, а от дясната скални образувания.\nГледките, които се разкриват са наистина невероятни и заслужава да се види поне веднъж в живота. Общата дължина на подземните галерии е 2,44км., а обемът й е 632,548 м2. Преди е била използвана за съхранение на горива и се радвам, че сега пещерата е обявена за природна забележителност и красотата й може да се съхрани. Деветашката пещера е дом на 15 вида прилепи, 35 вида пещерни безгръбначни животни, над 20 вида птици, 12 вида бозайници. Всичко това и отдалечеността на сергии правят разходката в нея едно незабравимо преживяване.\nТова е всичко за днес, надявам се да ви е било интересно. Ако имате предложения за други интересни места споделете в коментарите!


Вкусни Ястия Vegitarianskie - Крекери от спанак и сусам (веган)\nКрекери от спанак и сусам (веган)\nНе бих казал, че тези бисквити имат много вкус на спанак, но момче те са зеленина! Те са абсолютно вкусни с обикновен домашен хумус, но си представям, че вървят наистина добре с много различни потапвания (гуакамоле, потапяне на бял боб,…).\n1⅔ чаша брашно за всички цели\n1 супена лъжица семена от бял сусам\n2 хлабави чаши пресен спанак\nПредварително загрейте фурната до 400 ° F.\nИзмийте спанака и го сложете в блендер заедно с водата и пасирайте до пълното гладкост.\nВ купа за смесване добавете сухите съставки (включително сусамовите семена), разбийте и след това добавете спанатовата вода и зехтина. Смесете и омесете с ръка, докато стане гладко тесто. Добавете още брашно, ако тестото ви е твърде лепкаво.\nВърху намазнена хартия за печене разточете тестото до тънко и равномерно.\nНарежете го с резачка за пица по дължина и по ширина.\nПечете ги във фурната за около 20 минути (докато станат хрупкави).\nОбщо калории: 915 # Общо въглехидрати: 157 g # Общо мазнини: 19 g # Общ протеин: 24 g # Общ натрий: 3888 g # Обща захар: 0 g Забележка: Показаната информация се основава на наличните съставки и препарата. Не трябва да се счита за заместител на съветите на професионален диетолог.\nBanoffee крем 'хубав' (веган, без глутен)\nЗдравословно пюре от манго (веган)\nКлъстери от семена от шоколадови орехи (веган)\nАзиатски ориз с нахут и кале (веган)\nМини сладки с ягоди от ревен (веган)


Запознайте се с най-големите каръци в света\n30 яну 2017 | 15:22 41362\nЧувствали ли сте се така, сякаш целият свят е срещу вас? Вижте преживяванията на тези маркототевци, които безброй пъти са били на ръба на смъртта, загубили са дом при урагани и са били нападани от акули.\nТези хора с най-малък късмет са били удряни от гръм два пъти (и дори седем пъти), ухапвани са от змия два пъти, а един човек е бил не на един, не на два, а на три потъващи кораба, включително Титаник, пише Daily Mail.\nФран Селак, наричан „най-големия късметлия сред маркототевците в света“, се измъкнал почти невредим от седем ужасяващи инцидента, докато други хора около него са загинали или са били тежко ранени. След всички тези нещастия Селак спечелил от хърватската лотария.\nАн Ходжис е една от едва двамата души в историята, които са били ударени от метеорит. Той минал през покрива на къщата й и я ранил лошо в бедрото. Ан дори не успяла да запази парче от него.\nРой Съливан бил ударен от гръм седем пъти. Шансът човек да бъде ударен от гръм са 1:3000. А шансът да бъде ударен от гръм седем пъти – 1:22 септилиона.\nКостис Мицотакис бил единственият човек в село от 70 души в Испания, които не спечелил дял от 740 млн. евро от лотарията. Шансът един човек да спечели „Ел Гордо“ е 1:10 000.\nЕрик Нори е един от най-големите маркототевци. Той бил нападнат от акула, ударен от гръм и ухапан от гърмяща змия. Шансовете за всеки един от тези инциденти са съответно 1:11.5 милиона, 1:3000 и 1:37 500.\nВайлът Джесъп била на кораба „Олимпик“, който потънъл, след това плавала с „Титаник“, а накрая се озовала на „Британик“, който също потънал. „Олимпик“ потънал след сблъсък с военен кораб, „Титаник“ се ударил в айсберг, а „Британик“ потънал в резултат на необяснима експлозия.\nХенри Зегланд избягал от куршум, който се забил в дърво. След три години той отсякъл дървото, куршумът изскочил и го ранил фатално. Първоначално куршумът бил изстрелян от брата на приятелката на Зегланд, след като той решил да я напусне.\nИван Лестър МакГайър бил оператор на курс по скайдайвинг. Той си спомнил да вземе камерата си, но забравил парашута си. Шансът човек да загина при скайдайвинг е 1:143 000.\nМелани Мартинес загубила четири пъти дома си при урагани, а след като направила ремонт за 20 000 долара на петата си къща, загубила и нея. Шансовете човек да пострада от голям ураган в Луизиана са около 4% на година.\nПървият движещ се подводен хотел ще може да "бяга" от урагани Смята се, че за изграждането на 12-стайния хотел ще бъдат изразходвани 20 млн. долара\nВлад Казаку гълтал огън, когато се оригнал и се взривил. Зрителите помислили, че това е част от номера и не му се притекли на помощ. Инцидентите по време на гълтане на огън обикновено водят до изгаряния в най-лошия случай. Експлозията станала, защото от стомаха на Казаку излезли пари.\nЦутому Ямагучи бил в Хирошима по време на пускането на ядрената бомба. След като прекарал една нощ в бомбоубежище, той се прибрал у дома в Нагасаки, точно навреме за втората ядрена бомба. Ямагучи оцелял и двата пъти и умира на 93 години.\nНякои хора в класацията не са маркототевци сами по себе си, но явно носят лош късмет. Робърт Тод Линкълн, син на американския президент Ейбрахам Линкълн, присъствал в деня на убийството на баща си. След това той бил поканен на събитие, на което президентът Гарфийлд бил убит.\nСлед това бил поканен на Панамериканската изложба от президента МакКинли..., на която той също загубил живота си. Оттогава Робърт Тод Линкълн започнал да отклонява поканите на президентите.\nНяма по-глупаво нещо от това\nРуснак пада от влака, гони го 7 км\nМарко Тотев по шведски


Лична Драма - Детството с баща алкохолик ме направи безчувствен човек\nБаща ми се пристрасти към алкохола, когато бях на 9 години. Точно в този период на бял свят дойде брат ми. Оттогава всички домашни задължения се паднаха на мен: почистване, миене, готвене. Налагаше се също да наблюдавам татко да не се напие. Щом брат ми тръгна на детска градина, трябваше да се грижа и за него. Мама работеше на две места, за да ни храни и плаща дълговете, които баща ми непрекъснато правеше. А той се пристрасти още повече към алкохола.\nВодеше приятелите си у дома и по цяла нощ пиеха и крещяха. Живеехме в ад. Къщата беше отрупана с бутилки, а родителите ми вечно се караха и биеха. Дълго време мама стоически търпеше, накрая не издържа и се разведе с татко. Въпреки че изминаха години, още не мога да се съвзема от ужаса, който преживях в детството си. Понякога се чувствам така, сякаш имам рана в сърцето.\nДо ден днешен видя ли мъж да пие, изпадам в паника. Не мога да обичам и трудно се привързвам. Осъзнавам, че може би никога няма да създам семейство. Травмите в детството ми пречат да опозная истинската любов. Не знам как да се справя с болката в гърдите ми, която ме задушава. Няма да простя на баща си. Заради него не мога да общувам нормално с мъжете и се страхувам, че до края на живота си ще остана сама.


7 Dni Futbol15.12.2016111\nНовата медийна придобивка на Гела – “Стандарт”, започна да успокоява обстановката в Левски! Оказва се, че хем Спас Русев може да напусне, хем на път към клуба пътува нов мощен спонсор:\nФеновете на “Левски” могат да бъдат спокойни. При “сините” няма драматични събития, както повечето хора се опитват да изкарат нещата. В “Левски” наистина ще имат Общо събрание на 3 февруари 2017 година в НДК, както е обявено. На него ще бъде разисквано най-доброто за бъдещето на клуба. А информациите, че VIVACOM ще се оттегля от “Левски” са напълно неверни. Компанията ще продължи да бъде спонсор на клуба.\nРазбира се, възможно е Спас Русев да не бъде собственик на „сините”. “Стандарт” научи, че китайската фирма “Huawei” вероятно ще влезе в клуба. А всичко това означава, че в “Левски” няма драма и клубът се и ще се намира в добро състояние.\n“Сините” дори вече работят по зимната селекция и подсилването на отбора. След привличането на Амаду Сукуна, на “Герена” се очаква да дойде и още един от чужденците на “Верея”, научи “Стандарт”. Все още не е ясно кой е точно е играчът на старозагорци, но трансферът трябва да бъде уреден в близките дни.\nПредишнаБелия: Нито сме гонили, нито сме отстранявали футболисти\nСледващаСензационна снимка! Как Наско си събу гащите пред Сектор Б! Вижте!\nТомаш и Верея – Винаги надупени посока гереня!!!!!!


През 1959 г. в Съветския съюз специални комисии започнали да избират кандидати за отряда на космонавтите, а през март 1960 г. бъдещите космонавти започнали тренировки по специална програма. По това време конструктори начело с Сергей Каральов работели над създаването на космически кораб, способен да издигне човек в орбита и най-главното – да го върне жив и здрав на земята. Безпилотните експерименти били заменени с експерименти с кучета. Имало е неуспехи и даже трагедии. Взривявали се ракетите, загивали животни.\nНа 19 август 1960 г. съветска ракета извела в орбита кораба “Восток”, на борда на който се намирали кучетата Белка и Стрелка. Целта на този експеримент е била да се изследва въздействието на космическото излъчване върху живите организми, а също така да се провери ефективността на различни системи за осигуряване условията за живот на борда – хранене, водоснабдяване, регенерация на отпадъците. Корабът бил оборудван с медико-биологична апаратура, която зафиксирала измененията, които се извършвали в организма на кучетата по време на целия полет. За полета на кучетата ушили специални костюми червени и зелени на цвят. За да изпратят Белка и Стрелка в космоса, учените трябвало да решат няколко много сериозни проблемa. Дълго време не могли да достигнат приемлива температура в кабината на космическия кораб – кучетата много тежко понасяли горещината. Освен това, “опашатите” космонавти трябвало да бъдат приучени да живеят в тясно пространство. Освен кучетата, на борда имало и два бели плъха и няколко мишки.\nКосмонавтите стартирали от космодрума Байконур в 15 часа и 44 минути. На следващия ден – 20 август, спускаемият апарат с животните на борда благополучно се приземил в западен район.\nВърналите се от орбита кучета били обект на повишено всеобщо внимание и след едно денонощие те вече участвали в пресконференция в зданието на ТАСС. И двете кучета живели много години. Белка оставила след себе си голямо потомство.


Коментари - Швейцария връща на Узбекистан 800 млн. франка на красавицата Гулнара Каримова | Бизнес.dir.bg\n19:57 | 03.03.21\nТази снимка е от преди 10 години. Мацата е на 45 в момента и въобще не изглежда така.\n,че нашите управници на се като тези източни велможи, които са крали от народа си ! С това все пак може да се гордеем , защото това показва, че сме истински европейци.\n"...взела подкуп в размер на 300 милиона евро от шведски мобилен оператор за да го пусне на телекомуникационния пазар и срещу нея бе заведено дело в САЩ, Швеция и Узбекистан." За Швеция и Узбекистан е ясно, но САЩ какъв интерес имат в цялата работа и както какви са се явявали в това дело!? Навсякъде си пъхат гагата.\nНе четеш ли, бе крети? В статията си пише: Според американски юристи, Гулнара е извършвала финансови машинации в щатите и използвайки банковата система на страната е изпрала значителна сума пари.\nТая "красавица", като й гледам чалгаджийската мутричка, едва ли знае по-добре на кой свят е, отколкото "нашите" цигани, на чието име регистрират фирми и влачат с тези фирми десетки милиони ддс. Ма, кат са 80% дебили, що не.\nтова е чистият неподкупен бизнес на з европа...\nи само да допълня, че случаят се раздуха само защото на запада беше нужно да се смени управляващата класа в Узбекистан и затова жертваха една малка компанийка в името на нови по-силни позиции в узбекистан. компанията телиа беше осъдена на 1милиард евро но никой никога няма да разбере кой и къде и как ще ги внесе - най-вероятно този милиард ще си го приспаднат от данъчни сметки като ддс т.е. реално нищо няма да платят.\nв затвор в столицата! ясно, никакъв затвор\nСтига бе!Шврция и Корупция?!Нали в Европа няма такова нещо а само в Бг?\nЕй тва е корупция!300 милиона подкуп!800 милиона изпрани!и то швейцарски франкове.\nА с шведите какво е станало?\nДори в Узбекистан влизат в затвора... Представете си колко назад сме ние в правораздаването...\nСтотията е пълна с невярна информация. Хората четат и коментират подвеждащите глупости.\nТая ряпа да яде пред Баце.


Първото предаване от новата поредица "Отвори очи"-2 - www.vbox7.com\nПървото предаване от новата поредица на сдружение "Майки срещу дрогата" съвместно с Пловдивска телевизия "Тракия"- "Отвори очи"-2. Поредицата се реализира благодарение на финансовата подкрепа на Институт "Отворено общество"- София. В предаването ще видите част от дейността на сдружението в последните месеци и конкретно- арт обучението на възстановяващи се зависими по проект "Рестарт". Какво могат да постигнат " отписаните " ни деца, как се отнасят другите към тях, каква роля може да изиграе творчеството и изкуството в този толкова дълъг и сложен процес на възстановяването. Водещи са Веселина Божилова и Николета Малинова.\nВторото предаване от поредицата "Отвори очи"-2 - www.vbox7.com\nРепортаж за първата група "Сървайвър" в Родопите от 13 до 19 юни, по проект "Рестарт", разговор за ролята на мотивацията и какво можем да направим сами във второто предаване от новата поредица "Отвори очи".\nРаботата- фактор при възстановяването. Третото предаване от "Отвори очи" - www.vbox7.com\nРаботата като фактор при възстановяването на зависими разглеждаме в третото предаване от поредицата "Отвори очи". Ще чуете съветите на социален работник относно търсенето на работа, ще чуете и разказа на един работодател, който среакцията си преди време буквално спаси младеж, ще чуете и думите на възстановяващ се зависим, който никога не е оставал без работа.\nНово предаване от поредицата "Отвори очи" - www.vbox7.com\nВ четвъртото поредно предаване от поредицата "Отвори очи" връщаме времето с десетилетия назад, за да открием, че много от днешните методи за лечение на зависимости са били прилагани и то със завидно качество на услугите преди половин век в болницата в Раднево. Ще се запознаем с делото на д-р Васил Пеев, основал отделението за зависимости в болницата, ще чуем неговата дъщеря, която тази година издаде книгата на баща си и направи филм за него, ще видим много архивни кадри. Ще чуем и сегашния завеждащ д-р Иван Добринов, който обобщава опита от десетилетия.\nВ петото предаване от поредицата "Отвори очи"-2 ще видите обобщение на резултатите от проучване на сдружение "Майки срещу дрогата" сред семействата на зависимите, интервю с Яна Христова, психолог от Стара Загора, интервю с д-р Иван Добринов.\n"Отвори очи"- 6: Есенният университет по зависимости - www.vbox7.com\nВ поредното предаване - интервю с д-р Игор Куценок, директор на Центъра за зависимости и зависими поведения в Калифорнийския университет в Сан Диего, лектор на Есенния университет по зависимости. Интервю с д-р Цвета Райчева, директор на Националния център по зависимости и д-р Васил Женков за новостите в лечението и подкрепата у нас.\nОтвори очи- 7 - www.vbox7.com\nВ поредното издание на предаването "Отвори очи" ще видите репортаж от откриването на Превантивно- информационния център в Стара Загора , както и интервю със световноизвестния психолог и психиатър проф. Робърт Клонинджър, автор на науката за благополучието, лауреат на наградата на Американското общество за медицина за зависимости за 2000 година, известен в тази сфера с т.нар. Стокхолмско изследване на близнаците. Той доказва, че зависимостта от алкохол се предава генетично. Проф. Клонинджър даде интервю специално за "Отвори очи" по време на тридневния си престой в Пловдив по покана на Медицинския университет.\nОтвори очи- 8 : Религията в помощ на борбата със зависимостите - www.vbox7.com\nВ осмото издание на поредицата "Отвори очи" ще разберем как гледа църквата на употребата на наркотици и как участва в борбата за спасяване на младите. Ще чуем Красимира Елисеева от община Видин, отец Иван от Старозагорската епархия и отец Милен от Пловдивска епархия, ще видим и чуем и едно щастливо младо семейство с три малки деца- семейството на Борислав Крачунов, който със живота си доказва, че има спасение от наркотиците че вярата може да бъде пътят за това спасение.\nАнонимни алкохолици- в 11-тото издание на "Отвори очи" - www.vbox7.com\nАлкохолизмът и борбата с него чрез програмата " 12 стъпки" и движениетго Анонимни алкохолици е темата на поредното предаване от поредицата на "Майки срещу дрогата" "Отвори очи".